Κοσμάς Ανδριτζόπουλος

Ο Κοσμάς Ανδριτζόπουλος ήταν λόγιος ο οποίος έζησε και έδρασε τον 14ο αιώνα στο Δεσποτάτο της Ηπείρου.

 Βιογραφία 
Σχετικά με τη ζωή του δεν γνωρίζουμε λεπτομέρειες. Ήταν πιθανότατα μοναχός ή ιερέας (ίσως ανήκε στον ανώτερο κλήρο του Δεσποτάτου της Ηπείρου). Καταγόταν από επιφανή οικογένεια.  Ήταν συγγενής του Νικόλαου Ανδριτζόπουλου ο οποίος εστάλη ως πρέσβης του δεσπότη Νικηφόρου στη Νεάπολη το 1279 για να διαπραγματευθεί με τον Κάρολο Ανδεγαυό.  Υπάρχει μία αναφορά σε αυτόν σε επιγραφή σε ναό του Αγίου Νικολάου και των Ταξιαρχών στη Μόκιστα Τριχωνίδας, Δήμου Θέρμου.

 Η Πρόρρησις 
Έχει συντάξει μια προσφητεία η οποία απευθύνεται σε έναν Μιχαήλ Ζώριανο, αξιωματούχο (στρατηγό και πρωτοστράτορα) του Θωμά Άγγελου, Δεσπότη της Ηπείρου. Η προφητεία του αναφέρεται στην πτώση της Βυζαντινής Αυτοκρατορίας και στον ερχομό του Αντίχριστου. Ο κώδικας με τη συγκεκριμένη προφητεία βρίσκεται στην Εθνική Βιβλιοθήκη της Γαλλίας.

Το 1804 πρώτος ο Κάρολος Κρουμβάχερ έκανε αναφορά σε αυτήν την πρόρρηση. Η ολοκλήρωση της σύνταξή της τοποθετείται στις 16 Δεκεμβρίου 1364,από κτήσεως κόσμου. Η σύνταξή της τοποθετείται χρονικά μεταξύ 1271-1282.

Ο χαρακτήρας του κειμένου είναι προσωπικός και επιστολιμαίος. Είναι ένα χαρακηριστικό δείγμα αλληλογραφίας, όχι επίσημης αλλά ιδιωτικής με ατμόσφαιρα αποκαλυπτική, μεταξύ μελών της αριστοκρατίας του Δεσποτάτου της Ηπείρου.

Το έργο του Ανδριτζόπουλου απηχεί το κυρίαρχο ιδεολόγημα της κοινής ιστορικής μοίρας της Αυτοκρατορίας και της Εκκλησίας.

Έμμεσα κάνει υπαινιγμό στους φιλενωτικούς τους οποίους επικρίνει και στην υποτιμητική αναφορά στον Μιχαήλ Παλαιολόγο του οποίου το αξίωμα παραλείπει.

 Παραπομπές 

 Πηγές 





 Βιβλιογραφία 



Κατηγορία:Βυζαντινοί λόγιοι
Κατηγορία:Πρόσωπα του Δεσποτάτου της Ηπείρου